b'\n_START_ARTICLE_\nNapat\xc3\xa4hti\n_START_PARAGRAPH_\nNapat\xc3\xa4hti on n\xc3\xa4kyv\xc3\xa4, varsinkin hyvin selv\xc3\xa4, t\xc3\xa4hti, joka on suunnilleen Maan py\xc3\xb6rimisakselin kanssa linjassa, eli t\xc3\xa4hti, jonka n\xc3\xa4enn\xc3\xa4inen sijainti on l\xc3\xa4hell\xc3\xa4 jompaakumpaa taivaannapaa ja joka on l\xc3\xa4hell\xc3\xa4 zeniitti-asemaa katsottaessa Maan pohjois- tai etel\xc3\xa4navalta. Maan akselin suunta kuitenkin vaihtelee jaksollisesti prekession vuoksi, joten joidenkin tuhansien vuosien kuluttua napat\xc3\xa4hten\xc3\xa4 on jokin toinen t\xc3\xa4hti kuin nykyisin. T\xc3\xa4ll\xc3\xa4 hetkell\xc3\xa4 Pohjant\xc3\xa4hti l\xc3\xa4hestyy pohjoisnapaa ja on l\xc3\xa4himp\xc3\xa4n\xc3\xa4 sit\xc3\xa4 vuonna 2102. Noin 12\xc2\xa0000 vuoden kuluttua pohjoinen taivaannapa kuitenkin on l\xc3\xa4hell\xc3\xa4 Vegaa. Etel\xc3\xa4inen napat\xc3\xa4hti on Sigma octantis, mutta se on niin heikko, ettei se ole navigoinnissa k\xc3\xa4ytt\xc3\xb6kelpoinen. Sen sijasta navigointiin k\xc3\xa4ytet\xc3\xa4\xc3\xa4n Etel\xc3\xa4n risti\xc3\xa4, joka osoittaa siihen kohtaan, jossa napat\xc3\xa4hden pit\xc3\xa4isi olla.'